[Boek] Krappie en die kroonKrappie is vir niks bang nie. Maar wanneer hy skarrel om ’n blink ding doer op die rotse te gaan ondersoek, word hy weggespoel in ’n wilde onderwater avontuur! Die koning van die krewe se kroon is weg en Krappie is in groot moeilikheid. Gelukkig ontdek hy dat met ‘n bietjie vertroue in ander, vriendskap soms op onwaarskynlike plekke te vind is. ‘n Heerlike voorlees- en selfleesstorie deur die gewilde Fanie Viljoen. Oor die outeur Fanie Viljoen is op 2 Januarie 1970 in Welkom gebore. Hy matrikuleer in 1987 aan die Hoërskool Goudveld in Welkom. In 1990 begin hy voltyds by Sanlam werk. Hy skryf in dié tyd in vir ’n deeltydse kursus in grafiese ontwerp en behaal die N6-sertifikaat in 1995 aan die Welkom Kollege. In 2002 volg ’n BA-graad in Sielkunde en Sosiologie aan Unisa. Uitgewer: Human & Rousseau Prys: R140.00* *Prys onderhewig aan verandering